钦定古今图书集成/历象汇编/岁功典/第071卷 > 《广东志书》 > 秦淮看月记 潘之恒
## 钦定古今图书集成/历象汇编/岁功典/第071卷 > 《广东志书》 > 秦淮看月记 潘之恒

戊午中秋登虎丘见月而思秦淮也几望。及望月色
如昼，逢丽姬，金、王两姓，从千人中独见，而月不能为
之夺。时善音者皆集金陵子夜，闻之靡靡耳。至己未
是日，则余居金陵已七见，圆魄靳一而将行。秦淮人
噪之曰：“胡曩之不思？思而去之，是将又思。”乃发慨而
止。上弦以来，犹吴昨也。几及两夕，而忽若失之，则人
“或胜于吴，非人胜而情胜也。”匝青溪夹岸，竞传吴音，
而阁中以真情胜者，则元女之珠，献彩女之箫，随其
孤调，皆缘云之音。其为剧如《琵琶》《明珠》，更为奇绝。余
悔其闻之晚而娱耳浅也。应为废吴思而胡以又之。
令当吴游，片石尽肯可中，易仄剑池一勺，若海印发
光矣。因掷笔空中，俄而云开月出，恍置身于虎丘间，
因为歌曰：“我之思兮云隐，月中生兮风中殒，忽如梦
兮如醒。我又思兮瀛海，龙衔光兮凤舒彩，忽以游兮
以嬉，愿千秋兮无改。